Here is a page extracted from Wikipedia that may contain CSS, HTML, and a lot of unformatted text.

Title: Val de Chistau
Content: A val de Chistau ye una val situata en o Pireneu aragonés, en a comarca de Sobrarbe. S'estendilla por a ribera alta d'a Cinqueta. A l'ueste, o puerto d'a Cruz de Guardia comunica la val con Bielsa y a o norte ye comunicata con Francia por os puertos de Plan y d'a Pez. O puerto de Sagún, a 2.000 m d'altaria, leva a la val de Benás por l'este.

A val ye rodiata d'alteras tucas de 2.000 y 3.000 m con muitos ibóns como los de Millars, Barbaricia, A Basa d'a Mora u Plan.

Flora 
L'anvista d'a val ye formata por praus naturals y artificials en a parti baixa, dica os 1.500 m. Bi ha muitas selvas de pinos y tamién bel fabar y bella selva d'abetochas. En as partis altas se troba o tascal alpín.

Población 

A val de Chistau ye formata por tres municipios: Plan, Sant Chuan y Chistén, en total bi ha 663 habitants. Atros lugars d'a val son Sin, Senyes, Serveto y Saravillo, que fan parte de la Comuna, una chicota val lateral.

A mayor parti d'a población s'adedica a la ganadería, l'agricultura u a la explotación forestal.

En ista val se charra un dialecto de l'aragonés dito igual que os suyos habitadors, o chistabín.

Referencias

Chistau
Chistau
Cheografía de Sobrarbe
Chistau